recursal/SuperWikiNEXT-32B huggingface dataset:
**آزادی کا طویل سفر**  جنوبی افریقا کے سابق اور پہلے جمہوری منتخب صدر نیلسن منڈیلا کی خود نوشت ہے جو سنہ 1995 میں شائع ہوئی۔ اس کتاب میں نیلسن منڈیلا نے اپنے بچپن، جوانی، تعلیم، وکالت، نسلی تفریق پر مبنی اپارتھائیڈ نظام کے خلاف جدوجہد، اپنے اوپر ہونے والے مقدمات، طویل قید اور پھر رہائی پر تفصیل سے لکھا ہے۔

موضوعات اور اقتباس
------------------

کتاب کے اہم ترین موضوعات میں افریقی نیشنل کانگریس اور اِس کی اپارتھائیڈ نظام کے خلاف جدوجہد شامل ہیں۔ اپارتھائیڈ نظام کے بارے میں نیلسن منڈیلا کتاب میں لکھتے ہیں (اردو ترجمہ)

|  |  |  |
| --- | --- | --- |
| "| اپارتھائیڈ ایک قدیم سوچ کا نیا نام تھا۔ اس کے معنی ہیں "الگ الگ ہونا"۔ اور یہ ایسے تمام قوانین اور ضابطوں کو ایک جابرانہ نظام میں جمع کر دینے کا عمل تھا جن کی مدد سے کئی صدیوں تک افریقیوں کو سفید فاموں سے کمتر رکھا گیا تھا۔ (ص- 127) | "|

جنوبی افریقہ میں اپنی بنیادی تعلیم کے بارے میں لکھتے ہیں (اردو ترجمہ)

|  |  |  |
| --- | --- | --- |
| "| مجھے جو تعلیم دی گئی وہ مکمل طور پر برطانوی تعلیم تھی، جس میں برطانوی افکار، برطانوی ثقافت اور برطانوی اداروں کو برتر سمجھا جاتا تھا اور جس میں افریقی ثقافت نامی کوئی چیز نہیں تھی۔ (ص-16) | "|

تجزیئے
------

یہ کتاب 1995 میں جنوبی افریقہ کا ادبی اعزاز **ایلن پیٹَن ایوارڈ** جیت چکی ہے۔

فلمی تشکیل
----------

سنہ 2013ء میں کتاب پر مبنی انگریزی فلم **مینڈیلا: آزادی کا طویل سفر** ریلیز ہوئی۔ فلم میں برطانوی اداکار ادریس ایلبا نے نیلسن منڈیلا کا کردار ادا کیا۔

حوالہ جات
---------

1. ↑  Long walk to freedom : the autobiography of Nelson Mandela. (Book, 1995) [WorldCat.org]
**ایمن کلیان** یا **یمن کلیان** راگ کلیان ٹھاٹھ کا سب سے پہلا راگ ہے۔ ایمن کلیان ایک سمپورن راگ ہے جس میں مدہم تیور اور باقی تمام سر شدھ استعمال ہوتے ہیں۔ اس کا وادی سر گندھار اور سموادی نکھاد ہے۔ ایمن کلیان کے گانے کا وقت شام ہے۔

روایات
------

ایمن کلیان کے ساتھ مختلف روایات وابستہ ہیں۔ بعض روایات کے مطابق حضرت امیر خسرو نے ایرکنی راگ ایمن سے بلاول کو ملا کر یہ راگ بنایا تھا۔ کجھ لوگ اسے ایمن اور کلیان کا مرکب کہتے ہیں۔ بعض ایمن کو ایرانی راگ ہی نہیں مانتے۔ ان کے نزدیک یہ یمن سے ہندوستان پہنجا بھا چنانچہ اسے سنسکرت میں ایمن کی بجائے یمن کلیان ہی کہا جاتا ہے۔

سروں کی روایات
--------------

ایمن کلیان کے سروں کے متعلق بھی مختلف نظریات ہیں۔ بعض لوگ اسے تیور مدہم کے ساتھ صرف ایمن کے نام سے موسوم کرتے ہیں۔ ان کر نڑدیک ایمن کلیان علاحدہ راگ ہے جس میں شدھ مدہم بھی استعمال ہوتی ہے۔ بعض شدھ مدہم کے استعمال کے ساتھ اسے صرف ایمن اور تیور مدہم کے ساتھ ایمن کلیان کا نام دیتے ہیں۔ ایک نژریہ یہ بھی ہے کہ تیور مدہم کی وجہ سے یہ راگ ایمن کلیان ہے اور اگر اس میں شدھ مدہم شامل ہو جائے تو ایمنی بلاول بن جاتا ہے۔

آروہی اوروہی
------------

**آروہی**: سا رے گا ما پا دھا نی سا
  
**اوروہی**: سا نی دھا پا ما گا رے سا

فلم میں استعمال
---------------

احمد فراز کی مشہور زمانہ غزل رنجش ہی سہی کو ماسٹر نثار بزمی نے ایمن کے سروں میں پرویا ہے، جو سننے والے کو راگ ایمن پہچاننے میں مدد دیتی ہے :

رنجس ہی سہی، دل ہے دکھانے کے لیے آ،
  
آ پھر سے مجھے چھوڑ کے جانے کے لیے آ،

حوالہ جات
---------

کنور خالد محمود، عنایت الہی ٹک، سرسنگیت۔ الجدید، لاہور؛ المنار مارکیٹ، چوک انارکلی۔ 1969ء صفہ 129۔
اخلاق ہندی کی دوسری طباعت، لندن سے 1868نذپتفغذپبggggzvbjjgAbj

 میں ہوئی، اس نسخے کا سرورق
**اخلاق ہندی** میر بہادر علی حسینی کی تصنیف کردہ ایک کتاب ہے جسے انھوں نے فورٹ ولیم کالج میں لکھا تھا۔ یہ کتاب دراصل مفتی تاج الدین کی فارسی کتاب مفرح القلوب کا ترجمہ ہے اور مختلف سبق آموز حکایتوں اور نقلوں پر مشتمل ہے۔ 1803ء میں چھپ کر منظر عام پر آئی اور یوں اردو زبان کی تاریخ میں نثر کی پہلی کتاب قرار پائی جو چھاپہ خانے سے چھپ کر نکلی۔

تاریخ
-----

انگریز عہدہ داروں اور فوجیوں کو مقامی زبانیں اور رسم و رواج کی تعلیم کے لیے کلکتہ میں فورٹ ولیم کالج قائم کیا گیا تھا جہاں مقامی لوگوں کو ملازم رکھا گیا۔ ان کا کام ہندوستان کے گلی محلے کی بولی کو کتابی صورت میں پیش کرنا تھا۔ ان ملازمین کو منشی کا نام دیا جاتا اور انھی میں سے ایک کو ان سب پر میر مقرر کیا جاتا۔ منشی بہادر علی حسینی بھی میر مقرر ہوئے۔ پہلی کتاب ان کی ہی لکھی ہوئی تھی جو ایک فارسی کتاب **مفرح القلوب** کا ترجمہ ہے۔اس کتاب کے دیباچے سے معلوم ہوتا ہے کا یہ کتاب جان گلكرسٹ کے فرمان پر ترجمہ ہوئی۔ اس کے بعد اس کتاب کو 1868 میں برطانیہ سے سید عبد اللہ نے شائع کروایا۔ اس کی ایک جدید طباعت 2010 میں بھارت سے ہوئی، پاکستان میں اس کو کچھ عرصہ پہلے مجلس ترقی ادب لاہور نے چھاپا تھا جو اب نایاب ہے۔

مزید دیکھیے
-----------

* میر بہادر علی حسینی

حوالہ جات
---------

1. ↑  رضا علی عابدی، کتابیں اپنے آباء کی، صفحہ25-28
2. ↑  (یہ کتاب "ھتو پدیش" نامی کتاب سے فارسی میں ترجمہ ہوئی پھر اس فارسی سے اردو میں ترجمہ ہوئی) دیباچہ کتاب
3. ↑  بابو رام سکینہ، تاریخ ادب اردو (حصہ نثر) صفحہ 7
4. ↑  فہرست مجلس ترقی ادب لاہور، جولائی 2009
دنیا میں استعمال ہونے والی مختلف قسم کی بانسریاں**بانسری**، موسیقی کا ایک آلہ جو لکڑی سے بنایا جاتا ہے اور اس میں پھونکی جانے والی ہوا کی وجہ سے سر بکھیرتا ہے۔ ہوا کے دوش پر سر بکھیرنے والے دوسرے آلات موسیقی کی نسبت بانسری ممتاز حیثیت رکھتی ہے کیونکہ اس میں ہوا پھونکنے کی وجہ سے سر پیدا ہوتے ہیں اور ہوا جب اس کے کھلے سوراخوں سے گزرتی ہے تو سر یا موسیقی جنم لیتی ہے۔ آلات موسیقی کی درجہ بندی میں بانسری کو ہوا کی مدد سے کونے سے موسیقی پیدا کرنے والے آلات میں شامل کیا جاتا ہے۔   
آلات موسیقی میں ممتاز حیثیت رکھنے والی بانسری اپنی تاریخ کے لحاظ سے بھی مشہور ہے۔ جرمنی کے علاقہ صوابین الب میں ماہرین آثار قدیمہ کو تقریباً 35000 سے 40000 سال پرانی بانسریاں بھی ملی ہیں۔ بانسریوں کی دریافت سے یہ ثابت ہوتا ہے کہ موسیقی کا رواج انسانی تاریخ میں یورپ میں جدیدیت سے کافی پہلے بھی موجود رہا ہے۔

مزید دیکھیے
-----------

* آلات موسیقی
* طبلہ
* سیٹی
* ستار
* گٹار

حوالہ جات
---------

1. ↑  جان وولفرڈ. "بانسری: پتھر کے زمانے سے موسیقی کی دریافت". *نیویارک ٹائمز* (بزبان انگریزی).  الوسيط `|seperator=` تم تجاهله (معاونت)

|  |  |
| --- | --- |
|  | ویکی ذخائر پر **بانسری** سے متعلق سمعی و بصری مواد ملاحظہ کریں۔ |
افتتاحی صفحہ *magnum opus*، *اخلاقیات*
***اخلاقیات، Demonstrated in Geometrical Order*** ((لاطینی: *Ethica, ordine geometrico demonstrata*)‏)، عام طور پر ***اخلاقیات***، مشہور فلسفی سپینوزا کی لکھی ہوئی کتاب ہے۔ یہ کتاب پہلی بار سپینوزا کی وفات کے بعد 1677ء میں شائع ہوئی۔ 

یہ کتاب شاید فلسفہ میں اقلیدس کا طریقہ کار لاگو کرنے کے لیے سب سے اہم کوشش ہے۔

خلاصہ
-----

کتاب کا پہلا باب خدا اور کائنات (فطرت) کے درمیان تعلق سے بحث کرتا ہے۔ روایت خدا کے کائنات کے باہر موجود ہونے پر یقین رکھتی ہے، جس نے اسے کسی مقصد سے پیدا کیا، وہ چاہے تو ایسی دوسری کائنات پیدا کر سکتا ہے۔ سپینوزا اس نقطہ کی وضاحت کرتا ہے، سپینوزا کے مطابق، خدا اور فطرت ایک ہی چیز کے دو نام ہیں۔ جیسا کہ سپینوزا کے بہت سے دعوے ہیں۔ سپینوزا حقیقت اصلی کو جوہر کہتا ہے (Substance)، یہاں سپینوزا کے نزدیک جوہر سے مراد *وجود باطنی* ہے اور ہر چیز اس جوہر کی عارضی شکل، صورت یا وضع ہے۔ سپینوزا دنیا کو جوہر اور اوضاع میں تقسیم کر دیتا ہے۔ کتاب اور دیگر تحریروں سے اس کتاب کی اصطلاح جوہر کا مفہوم ایک ضروری عنصر کا ہے، زندگی کی ساخت اس پر منحصر ہے۔ اور یہ تمام حوادث و اشیاء کی بنیاد ہے۔ اور دنیا کی ماہیت اصلی۔

دوسرا باب انسانی دماغ اور جسم پر ہے۔ اس میں سپینوزا کرتیسی نظریات پر وار کیے ہیں ؛ (1) کہ انسانی دماغ اور جسم الگ الگ مادہ ہیں اور یہ کہ ایک دوسرے کو متاثر کر سکتے ہیں ؛ (2) کہ ہم ہمارے جسموں کے مقابلے اپنے ذہنوں کو زیادہ بہتر جانتے ہیں ؛ (3) ہمارے حواس قابل بھروسا ہیں ؛ (4) کہ ہمیں خدا کی طرف سے پیدا کیا گیا، اس کے باوجود ہم غلطیاں کر سکتے ہیں، یعنی، جب ہم وثوق کے ساتھ دعویٰ کرتے ہیں، ہماری آزادانہ مرضی سے، ایک خیال کہ جو واضع اور صاف نہیں ہوتا۔

حوالہ جات
---------

1. ↑  داستان فلسقہ، ول ڈیورانٹ، مترجم سید عابد علی عابد، صفحہ 228 تا 233، 2012ء فکشن ہاؤس، لاہور۔

سانچہ:سپینوزا
|  |
| --- |
|  |
| مورمن کی کتاب کی کتابیں |
| * نیفی کے چھوٹے اوراق
	+ نیفی کی پہلی کتاب
	+ نیفی کی دوسری کتاب
	+ یعقوب کی کتاب
	+ انوس کی کتاب
	+ یروم کی کتاب
	+ اومنی کی کتاب
* مورمن کا حصہ
	+ مورمن کا کلام
	+ مورمن کا نیفی کے بڑے اوراق کا اختصار
		- مضایاہ کی کتاب
		- ایلما کی کتاب
		- ہیلیمن کی کتاب
		- تیسری نیفی
		- چوتھی نیفی
	+ مورمن کی کتاب
* مرونی کا اِضافہ
	+ مورمن کی کتاب کے حصہ
	+ عتیر کی کتاب
	+ مرونی کی کتاب
 |

**اِنوس کی کتاب** مورمن کی کتاب کی چوتھی کتاب ہے۔ کتاب کے متن کے مطابق اس کا مصنف ایک نیفی نبی، انوس تھا۔ یہ ایک مختصر کتاب ہے جو صرف ایک باب پر مشتمل ہے۔ اس کتاب میں انوس کا بڑی قوت کے ساتھ دعا کرنا اور اپنے گناہوں کی معافی پانا — خداوند کی آواز، آنے والے دنوں میں لامنوں کی نجات کا وعدہ کرتے ہوئے اُس کے دل میں آنا — نیفیوں کا لامنوں کو سدھارنے کی کوشش کرنا — انوس کا اپنے مخلصی دینے والوں میں شادمان ہونے کے بارے میں مذکور ہے۔ کلیسیائے یسوع مسیح برائے مقدسین آخری ایام میں انوس کی کتاب کو ایک ایمان کی مثال تصور کیا جاتا ہے۔

حوالہ جات
---------

1. ↑  اِنوس، یعقوب کا بیٹا، ایل ڈی ایس۔ اخذ کردہ بتاریخ 2 ستمبر 2017ء
2. ↑  Finding Faith in the Lord Jesus Christ، ایل ڈی ایس۔ اخذ کردہ بتاریخ 2 ستمبر 2017ء
|  |
| --- |
| مضامین بسلسلہ |
| تفسیر قرآن |
|  |
| 
زیادہ مشہور |
| * **سنی:**
* تفسیر ابن عباس (~800)
* تفسیر طبری (~922)
* مفاتیح الغیب (544-606ھ 1149-1209ء)
* تفسیر القرطبی (~1273)
* تفسیر ابن کثیر (~1370)
* تفسیر الجلالین (1460–1505)
* معارف القرآن (1897–1976)
* ضیاء القرآن (1918–1998)
 |
| * **شیعہ:**
* تفسیر امام جعفر صادق (~750)
* تفسیر عیاشی (~920)
* تفسیر قمی (~920)
* التبیان فی تفسیر القرآن (<1067)
* مجمع البیان (~1150)
* مخزن العرفان (1877–1983)
* تفسیر المیزان (1892–1981)
 |
| 
سنی تفاسیر |
| * تفسیر بغوی
* تفسیر الکبیر
* الدر المنثور
* تدبر قرآن
* تفہیم القرآن
 |
| 
شیعہ تفاسیر |
| * تفسیر فرات کوفی (~900)
* تفسیر الصافی (<1680)
* البرہان فی تفسیر القرآن
* البیان فی تفسیر القرآن
 |
| 
معتزلی تفاسیر |
| * الکشاف
 |
| 
دیگر تفاسیر |
| * **احمدی:**
* تفسیر کبیر
* حقائق الفرقان
 |
| * **مسیحی:**
 |
| * **مستشرقین:**
 |
| 
اصطلاحات |
| اسباب نزول |
| * د
* ب
* ت
 |

عربی تفسیر "تنویر المقباس"کا پورا نام "تنویر المقباس من تفسیر ابن عباس" ہے
اصل عربی تفسیر کے مصنف ابو الطاہر محمد بن یعقوب بن محمد بن بن ابراہیم نجد الدین الشیرازی الشافعی ہیں۔ اور یہ تفسیر تفسیر قرآن سے متعلق عبد اللہ ابن عباس کی روایات کا مجموعہ ہے
جس کواردو میں مجد الدين أبو طاہر محمد بن يعقوب فیروزآبادى (المتوفى: 817ھ)نے تفسیر ابن عباس کے نام سے اکٹھاکیا بعض لوگ اسے فیروز آبادی کے نام سے منسوب کرتے ہیں اس کے حوالے سے اسلاف کی آراء مختلف فیہ ہیں۔ اس کی اسناد کے متعلق بھی گفتگو کی خاصی گنجائش ہے، لیکن حقیقت یہ ہے کہ اس کی متعدد روایات صحاح ستہ و دیگر کتب حدیث مثلا: مسند احمد بن حنبل، مسند ابی داود الطیالسی، مسند الشافعی، مسند الحمیدی، معجم طبرانی، المنتقی لابن جارود، سنن دارمی، سنن الدارقطنی میں موجود ہیں۔ اس کے علاوہ صحابہ کے اقوال و آثار بھی ہیں۔ لغتِ عرب، تاریخ عرب، ایام العرب سے استشہاد و استناد بھی ہے۔ ابن عباس کی روایات سے مزین ہیں۔ ان تمام شواہد اور قرائن کی موجودگی میں اس مجموعہ روایات ابن عباس سے بے اعتنائی، قرینِ انصاف نہیں۔ پھر یہ تفسیر ایک طویل عرصے سے ہزاروں کی تعداد میں دنیا کے مختلف حصوں میں زیور طبع سے آراستہ ہو رہی ہے اور اہل علم اس سے استفادہ بھی کرتے رہے ہیں۔ اور ہمارے پاس ابن عباس جیسے مفسر اعظم کی تفسیری آراء کا اس کے علاوہ کوئی اور مجموعہ نہیں ہے۔ اس تفسیر کا ایک قلمی نسخہ پنجاب پبلک لائبریری لاہور میں موجود ہے۔ یہ تفسیر 1314ھ کو امام سیوطی کی تفسیر در منثور کے حواشی پر مصر سے شائع ہوئی اور مستقل طور پر 1316ھ کو مصر سے چھپی اور برصغیر میں کئی مرتبہ شائع ہوئی، 1285ھ کو شاہ ولی اللہ کے ترجمہ قرآن کے ساتھ اور پھر شاہ رفیع الدین کے اردو ترجمہ کے حاشیہ پر بھی شائع ہوئی۔ اردو ترجمہ پہلی بار 1926ء میں آگرہ سے شائع ہوا اور 1970ء میں مولانا عابد الرحمن صدیقی کے ترجمہ کو کلام کمپنی کراچی نے شائع کیا۔

تنویر المقباس کی سند
--------------------

تنویر المقباس کی سند یوں ہے "از کلبی از ابی صالح از ابن عباس"۔ اس کتاب میں ہر قسم کی روایات موجود ہیں۔ حضرت ابن عباس کی صحیح تفسیری روایات وہ ہیں جو مستند کتب احادیث میں اسانید صحیحہ سے منقول ہیں۔ حضرت ابن عباس کی جس روایت میں محمد بن سائب کلبی اور محمد بن مروان السدی دونوں موجود ہوں وہ غایت درجہ کی ضعیف روایت ہے۔

حوالہ جات
---------

1. ↑  تنوير المقباس من تفسیر ابن عباس ناشر: دار الكتب العلمیہ - لبنان
2. ↑  تبیان القرآن، جلد اول، مقدمہ تفسیر
رومی سلطنت کے صوبہ تھریس کا نقشہ
**تھریس** یا **تراقیا** جنوب مشرقی یورپ کا ایک تاریخی و جغرافیائی علاقہ ہے۔ اس وقت تھریس جنوبی بلغاریہ، شمال مشرقی یونان اور ترکی کے یورپی حصے پر مشتمل علاقے کو کہا جاتا ہے۔

تھریس کی سرحدیں تین سمندروں سے ملتی ہیں جن میں بحیرہ اسود، بحیرہ ایجیئن اور بحیرہ مرمرہ شامل ہیں۔ ترکی زبان میں تھریس کو **روم ایلی** بھی کہا جاتا ہے۔کیونکہ عثمانی دور میں اسے روم ایلی(معنی:سرزمینِ روم) کہا جاتا تھا۔اسے روم ایلی کہنے کی وجہ یہ تھی کہ یہ سرزمین سلطنت روم کا وہ آخری حصہ تھی جسے سلطنت عثمانیہ نے فتح کیا ۔

قدیم تھریس میں موجودہ شمالی بلغاریہ، شمال مشرقی یونان اور مشرقی سربیا اور مشرقی جمہوریہ مقدونیہ کے حصے بھی شامل تھے۔ تھریس کے دستے اپنے قریبی حکمران سکندر اعظم کے ساتھی ہونے کے باعث جانے جاتے ہیں۔

تاریخ
-----

رومی تھریس کا امتیازی نشان
قرون وسطی میں رومی سلطنت کے خاتمے کے بعد 5 ویں صدی میں جرمینک قبیلوں کی زد میں آ گیا اور سقوط روم کے بعد تھریس اگلے ایک ہزار سال تک میدان جنگ بنا رہا۔ بلقان کے علاقے میں رومی سلطنت کی حقیقی جانشیں بازنطینی سلطنت 9 ویں صدی تک تھریس کے علاقے پر قابض رہی جب علاقے پر بلغاریہ نے قبضہ کر لیا۔ 972ء میں بازنطینی اسے دوبارہ حاصل کرنے میں کامیاب ہوئے تاہم 12 ویں صدی کے اواخر میں اسے پھر بلغاریوں کے ہاتھوں کھو بیٹھے۔ 13 ویں اور 14 ویں صدی میں یہ علاقہ بلغاریہ اور بازنطینی سلطنت کے درمیان جنگ کا میدان بنا رہا۔

عثمانی تھریس کا امتیازی نشان
1265ء میں منگولوں کی آلتن اوردہ حکومت نے اس پر قبضہ کر لیا اور بالآخر 1352ء میں عثمانی ترک اس علاقے کے ذریعے پہلی بار یورپ میں داخل ہوئے اور دو دہائیوں کے اندر پورے تھریس کو سلطنت عثمانیہ میں شامل کر لیا اور اگلی 5 صدیوں تک یہ علاقہ ان کے زیر نگیں رہا۔

جدید تاریخ
----------

1878ء میں شمالی تھریس کا علاقہ نیم خود مختار عثمانی صوبہ مشرقی روم ایلی میں شامل کیا گیا جو 1885ء میں بلغاریہ میں ضم ہو گیا۔ 20 ویں صدی کے آغاز اور جنگ بلقان، پہلی جنگ عظیم اور یونان۔ترک جنگوں کے بعد بقیہ تھریس بلغاریہ، یونان اور ترکی کے درمیان تقسیم ہو گیا۔

ترکی کے مشہور شہر استنبول، ادرنہ اور گیلی پولی تھریس میں ہی واقعہ ہیں۔

مزید دیکھیے
-----------

* بلقان
* اناطولیہ

حوالہ جات
---------



|  |  |
| --- | --- |
|  | ویکی ذخائر پر **تھریس** سے متعلق سمعی و بصری مواد ملاحظہ کریں۔ |
**تاریخی دستاویز اور تحقیقی دستاویز** پاکستان میں 1990ء کی دہائی میں لکھی جانے والی فرقہ ورانہ ادب کی نمائندہ کتابیں ہیں۔

تاریخی دستاویز
--------------

**تاریخی دستاویز** 1995ء اس میں مختلف اسلامی اور اسلامی تاریخی مباحث پر اہل تشیع کی مختلف 232 کتب کے متعلقہ صفحات کے عکس دیے گئے ہیں جن کو سپاہ صحابہ نے گستاخی و بے ادبی قرار دیا۔ اس کتاب میں تاریخی طور پر شعیوں کی جانب سے برگزیدہ مانی جانی والی بعض شخصیات کو کافر قرار دیا گیا ہے۔ اس کتاب کے اختتام میں حکومت پاکستان سے مطالبہ کیا گيا ہے کہ وہ اہل تشیع کو بھی جماعت احمدیہ کی طرح سرکاری طور پر کافر قرار دے۔

تحقیقی دستاویز
--------------

اس کے جواب میں شیعہ عالم **ابو مصعب جوادی** نے **تحقیقی دستاویز** کے نام پر اسی طرز پر جواب دیا، جسے **مرکز مطالعات اسلامی پاکستان** نے شائع کیا۔ اس میں تمام حوالوں کے عکس ساتھ دیے گئے ہیں۔

مزید دیکھیے
-----------

* حسام الحرمین

حوالہ جات
---------

1. ↑  تاریخی دستاویز (شیعہ مسلمان یا کافر؟، پیش کردہ، ضیاءالرحمان، سرپرست (سابقہ) سپاہ صحابہ، 22 فروری 1995ء، مقدمہ و مختلف صفحات

بیرونی روابط
------------

* تحقیقی دستاویز کتاب
’تیتانوں کا زوال‘ (1588ء تا 1590ء)۔ مُصّور کورنیلیئس وان ہارلم کی تخلیق کردہ ایک تصویر جس میں تیتانوں کو طرطروس کی گہرایوں میں دھکیلا جا رہا ہے۔
یونانی اساطیر میں **تیتان** (**تیتانی دیوتا** یا **ٹائٹن**) ایسے دیوتاؤں کو کہتے ہیں جو ارضی دیوی گایا اور آسمانی دیوتا یورینس کے مِلاپ سے پیدا ہوئے ہوں۔ یہ دیوتا یونانی اساطیر میں دیوتاؤں کے سنہری دور کا حِصّہ ہیں۔ قدیم یونانی زبان میں لفظ "تیتان" کا مفہوم دیو قامت یا جبار ہے، چنانچہ یہ دیوتا طاقتور اور لافانی تھے۔ یہ قدیم یونان کے دیوتاؤں کے پہلے مُقدس ہڑوار کا حِصّہ بھی ہیں۔

تیتانی دیوتاؤں کی دو پِیڑھیاں تھیں۔ پہلی پِیڑھی میں بارہ دیوتا تھے جن میں چھہ نر دیوتا (کوئیوس، کریئس، کرونس، ہائپریون، یاپطوس، اوکیانس) اور چھہ مادہ دیویاں (نیموسینی، فیبی، ریہہ، تھیہ، تھیمس، تتیس) تھیں۔ تیتانوں کی دوسری پیڑھی میں ہائپریون کے بچے ایؤس، ہیلیوس اور سیلینہ؛ کوئیس کی بیٹیاں لیطو اور اسطیریہ؛ یاپطوس کے بچے اطلس، پرومیتھیس، اپیمیتھیس، مینوطیس؛ اوکیانس کی بیٹی متیس؛ اور کریئس کے بیٹے اسطروس، پالسہ اور پرسیس شامل ہیں۔

تیتانوں کو بعد از چند جوان نسل دیوتاؤں نے کوہِ اولمپس پر شکست دے کر آسمانی تخت حاصل کر لیا۔ اِس بُنیادی تبدیلی کے بعد تیتانوں کو طرطروس کی گہری کھائی میں پھینک کر قید کر دیا گیا۔ اِن جوان دیوتاؤں نے ایک نئے مُقدس ہڑوار کا قیام رکھا جِسے ہم اولمپوی دیوتاؤں کے نام سے جانتے ہیں۔

جدید استعمال
------------

قد قامت میں بڑی یا کسی عظیم و شاندار چیز کو اکثر تیتان کہا جاتا ہے۔ مشہورِ زمانہ بحری جہاز *ٹائٹینک* کا نام بھی اِن دیوتاؤں کے نام سے اخذ کیا گیا تھا۔ تقریباً 1.8 تا 4.9 ملین سال قبل زندہ ایک عظیمُ الجُثہ شِکار خور پرِندے کا نام بھی سائنسدانوں نے *تیتانس ولیری* رکھا تاکہ اِس کی عظمت کو مُناسب الفاظ میں بیان کیا جا سکے۔

حوالہ جات
---------

* Burket, Walter, *The Orientalizing Revolution: Near Eastern Influence on Greek Culture in the Early Archaic Age*, Harvard University Press, 1995. ISBN 978-0-674-64364-2.
* Harrison, Jane Ellen, *Themis: A Study of the Social Origins of Greek Religion*, 1913.
* Smith, William, *Dictionary of Greek and Roman Biography and Mythology*, 1870, Ancientlibrary.com, article on "Titan"
* West, Martin Litchfield, *The Orphic Poems*, Clarendon Press, 1983. ISBN 978-0-19-814854-8.

بیرونی روابط
------------

|  |  |
| --- | --- |
|  | ویکی ذخائر پر **تیتان (علم الاساطیر)** سے متعلق سمعی و بصری مواد ملاحظہ کریں۔ |

|  |  |
| --- | --- |
|  | ویکی ماخذ میں **The Theogony of Hesiod** سے متعلق وسیط موجود ہے۔ |

* Theoi Project, Titans references to Titans in classical literature, in translation
* Greek Mythology Link, Titans summary of the Titans myth

| * د
* ب
* ت
مضامین بسلسلہ یونانی اساطیر |
| --- |
| 
* Primordial deities
* Titan deities
* Aquatic deities
* Chthonic deities
* Mycenaean deities

 |
| 

|  |
| --- |
| بارہ اولمپوی |
| 
* زیوس
* ہیرہ
* Hermes
* Ares
* ایفرودیت
* اپالو
* آرتمیس
* ایتھنے
* Demeter
* دیانوسس
* ہیفیستوس
* ہیسٹیہ
* پوسائڈن

 |

 |
**جھوجھر سنگھ** 17ویں صدی کے دوران ہندوستان میں اورچھا کے علاقے کا راجہ تھا۔ جھوجھر سنگھ ویر سنگھ دیو کا پہلا بیٹا تھا اور اس کی تینوں رانیوں میں سب سے بڑا تھا۔  1626 میں،  اس نے اپنے والد کی جگہ حکمران کی حیثیت سے عہدہ سنبھالا اور اس نے فیصلہ کیا کہ وہ مغلیہ سلطنت کا اس طرح نہیں رہے گا جیسا کہ اس کے والد رہے تھے۔ حکمران شہنشاہ شاہ جہاں سے آزادی حاصل کرنے کی اس کی کوشش اس کے زوال کا باعث بنی۔ مغل فوج، جس کی قیادت نوجوان اورنگزیب کر رہے تھے، نے 1635 میں اس کی سلطنت کو فتح کر لیا اور سنگھ کو چوراگڑھ کی طرف پیچھے ہٹنے پر مجبور کر دیا۔

موت
---

جوجھر سنگھ نے دیوگڑھ کے گونڈ بادشاہ کوک شاہ کو خط لکھا تھا کہ اسے اپنے علاقے سے بغیر کسی نقصان کے گزرنے دیا جائے اور وہ چوراگڑھ میں جواب کا انتظار کر رہا تھا۔ اس نے افواہ سنی کہ دیوگڑھ کا بادشاہ مر گیا ہے اور اس لیے اس نے اپنے علاقے سے ہوتا ہوا گولکنڈہ کی طرف سفر کیا۔ تاہم، وہ اور اس کے بیٹے کو چندا کی بادشاہی میں گونڈوں نے قتل کر دیا تھا۔ جوجھار سنگھ کی آزادی کی کوششوں کی وجہ سے، شاہ جہاں نے ایک فرمان لکھا جس میں خان دوراں ، خان جہاں برہا اور فیروز جنگ کو جوجھار سنگھ کو قتل کرنے کا حکم دیا گیا۔ خان جہاں برہا نے اپنی بغاوت کو کچلنے میں اہم کردار ادا کیا۔  ان کے سر خان دوراں نے کاٹ کر فیروز جنگ کو مغل بادشاہ شاہ جہاں کے سامنے پیش کرنے کے لیے بھیجے تھے۔   مغل فوج نے ایک کروڑ مالیت کا خزانہ برآمد کیا جو جوجھر سنگھ نے دیوگڑھ کے علاقے میں مختلف کنوؤں میں چھپا رکھا تھا۔

حوالہ جات
---------

1. ↑  Jain (2002)۔ sfnp error: no target: CITEREFJain2002 (help)
2. ↑  Michael (2009)۔ sfnp error: no target: CITEREFMichael2009 (help)
3. ↑  Abha Singh (1990). *Jujhar Singh's Rebellion : A Reappraisal*. صفحہ 26.
4. ↑  Welch، Stuart Cary (1987). *The Emperors' Album: Images of Mughal India* (بزبان انگریزی). Metropolitan Museum of Art. ISBN 978-0-87099-499-9.
5. ↑  al-Dīn (Akbarābādī.)، Muḣammad Muʻīn (1905). *The History of the Taj and the Buildings in Its Vicinity* (بزبان انگریزی). Moon Press.
6. ↑  Sane، Hemant. *DEOGARH-NAGPUR GOND DYNASTY.docx*.
یہ وہ حدیث ہے جس کے تمام راوی عادل وضابط توہوں؛ لیکن کوئی راوی خفیف الضبط ہواور سند میں کسی جگہ سے کوئی راوی جھوٹا نہ ہو اور حدیث معلل اور شاذ نہ ہو۔.... جیساحدیث صحیح لغیرہ اور حسن لذاتہ کی تعریفوں میں ہے کہ اگرحدیث حسن لذاتہ میں ضبط کی کمی دیگرسندوں کی تائید سے پوری کردی جائے تووہی حدیث جوحسن لذاتہ تھی صحیح لغیرہ ہو جائے گی، بعض حدیثوں کی کتابوں میں ہے کہ ایک ہی حدیث کوحسن صحیح لکھا ہے تواس کا یہی مطلب ہے کہ یہ حدیث اگرچہ حسن لذاتہ ہے؛ لیکن دوسری سندوں کی تائید سے یہ صحیح لغیرہ کے درجہ کوپہنچ گئی ہے، حدیث حسن کی اصطلاح امام ترمذیؒ کے ہاں بہت ملتی ہے؛ سو اسے مستقل طور پر جاننا چاہیے کہ ان کے ہاں اس کا کیا مطلب ہے، آپ لکھتے ہیں:
"وَمَاذَكَرْنَا فِي هَذَا الْكِتَابِ حَدِيثٌ حَسَنٌ فَإِنَّمَا أَرَدْنَا بِهِ حُسْنَ إِسْنَادِهِ عِنْدَنَا كُلُّ حَدِيثٍ يُرْوَى لَايَكُونُ فِي إِسْنَادِهِ مَنْ يُتَّهَمُ بِالْكَذِبِ وَلَايَكُونُ الْحَدِيثُ شَاذًا وَيُرْوَى مِنْ غَيْرِ وَجْهٍ نَحْوَ ذَاكَ فَهُوَ عِنْدَنَا حَدِيثٌ حَسَنٌ"۔
ترجمہ: ہم نے اس کتاب میں جہاں کسی حدیث کوحسن کہا ہے تواس سے ہماری مراد اس کا سند کے اعتبار سے حسن ہونا ہے۔... اور ہرحدیث جومروی ہو اور اس کی سند میں کوئی راوی ایسا نہ ہوجومہتم بالکذب ہے (جس پر جھوٹ کا الزام نہ ہو) اور نہ وہ حدیث شاذ ہوکہ (دوسرے راوی اس شیخ سے اسے روایت نہ کرتے ہوں) اور وہ صرف ایک طریق سے مروی نہ ہو (کئی طریقوں سے اس کی روایت ہوئی ہو) توہمارے ہاں اسے حسن کہیں گے۔

حوالہ جات
---------

1. ↑  ترمذی، كِتَاب الْعِلَلِ:2/626
**بھارت میں صنفی تنخواہ کا فرق** (انگریزی: Gender pay gap in India)
سے مراد تنخواہ دار ملازمت اور لیبر مارکیٹ میں خواتین اور مردوں کے درمیان میں کمائی میں فرق ہے۔  سال 2013ء کے لیے، بھارت میں اجرت میں صنفی خلا کا تخمینہ 24.81% تھا۔ 
مزید معیشت میں خواتین کی شرکت کی سطح کا تجزیہ کرتے ہوئے، یہ رپورٹ بھارت کو اس فہرست میں سب سے نیچے کے 10 ممالک میں سے ایک کے طور درج کرتی ہے۔
اس طرح، غیر مساوی تنخواہ کے علاوہ، غیر مساوی نمائندگی بھی ہے، کیونکہ خواتین تقریباً نصف بھارتی آبادی (کل کا تقریباً 48%) ہیں، افرادی قوت میں ان کی نمائندگی کل کا صرف ایک چوتھائی ہے۔

تاریخ اور معاون عوامل
---------------------

بھارت میں 1901ء سے 1951ء تک خواتین کی مزدوری میں شرکت کی شرح 28 سے 34 فیصد کے درمیان میں تھی جو 1990ء میں دیکھی گئی شرکت کی سطح سے زیادہ ہے۔ 
یہ شرح ریاست سے ریاست میں بھی مختلف ہوتی ہے۔
شمالی بھارت کے علاقوں (جن میں زیادہ پدرانہ دیکھا گیا ہے) میں خواتین کی شرکت کی شرح جنوبی بھارت کی ریاستوں کے مقابلے میں کم ہے، جہاں خواتین کو رسمی معیشت میں حصہ لینے کی زیادہ آزادی ہے۔ 
سیوا (سیلف ایمپلائیڈ ویمنز ایسوسی ایشن) نے حال ہی میں پایا کہ خواتین کارکنوں کی اوسط اجرت 1815 روپے ہے۔ جبکہ مردوں کی اوسط اجرت 3842 روپے تھی۔

اثرات
-----

تحقیق بتاتی ہے کہ جب ممالک خواتین کی مزدوری میں شرکت کی شرح کو بڑھانے کے قابل ہوتے ہیں تو اس سے پوری معیشت کو فائدہ ہوتا ہے۔ 
ممکنہ خام ملکی پیداوار کے علاوہ، خواتین کے لیے روزگار کے مساوی مواقع بھی نجی شعبے میں نمو اور منافع میں اضافے کا باعث بن سکتے ہیں۔ 
ان ممالک میں جہاں آبادی تیزی سے بوڑھی ہو رہی ہے، خواتین کی مزدوری میں شرکت کی شرح میں اضافے سے افرادی قوت میں کمی کے منفی اثرات کو دور کرنے میں مدد ملے گی۔

مزید دیکھیے
-----------

اجرت میں صنفی خلا

حوالہ جات
---------

1. ↑  Dutta، Puja (2005). "Accounting for Wage Inequality in India" (PDF). *The Indian Journal of Labour Economics*. 01 جولا‎ئی 2016 میں اصل (PDF) سے آرکائیو شدہ. اخذ شدہ بتاریخ 25 فروری 2023.  الوسيط `|url-status=` تم تجاهله (معاونت)
2. ↑  "Gender Pay Gap in the Formal Sector: 2006 – 2013(ستمبر، 2013)". Wage Indicator Data Report.
3. ↑  "Eleventh Five Year Plan (2007–2012) Planning Commission, Government of India". 14 جون 2018 میں اصل سے آرکائیو شدہ. اخذ شدہ بتاریخ 25 فروری 2023.  الوسيط `|url-status=` تم تجاهله (معاونت)
4. 1 2  Esteve-Volart، Berta (2004). "Gender Discrimination and Growth: Theory and Evidence from India (جنوری، 2004)" (PDF). London School of Economics.
5. 1 2  Staff Discussion Note، IMF (ستمبر 2013). "Women, Work, and the Economy: Macroeconomic Gains from Gender Equity" (PDF). International Monetary Fund.  تحقق من التاريخ في: `|date=` (معاونت)
6. ↑  "Investing in Women's Employment" (PDF). International Finance Corporation, World Bank Group. 2013.
دنیائے ہومیوپیتھی میں ڈاکٹر ولیم بورک کی کثیر المطالعہ تصنیف "بورک میٹریا میڈیکا "کلیدی حیثیت رکھتی ہے جس کے انگریزی میں نوایڈ یشن شائع ہو چکے ہیں اور یہ دوامیٹریامیڈ یکا میں (34) نمبر پر ہے،

alt text

علامات دوا
----------

نرخرے اور حلقوم کے پرانے نزلے، عصبی سردرد اور جسم میں چربی بڑھنے کی شکایت کے لیے مفید ہے، سر، چھاتی اور ٹانگوں میں اینٹھن کے ساتھ درد ہوتا ہے، ہاتھوں کی انگلیوں میں ناخنوں کے نیچے سوزش، ناخنوں کو دانتوں سے کاٹنے سے آرام ملتا ہے

### سر :۔

دماغ میں اجتماع خون کی شکایت، کانوں کے اوپر جیسے رسیّ بندی ہوئی ہے چھینکیں آئیں، ناک سے گاڑھی رطوبت نکلے۔ 

### آنکھیں :۔

پپوٹوں کے کنارے سُرخ متورم، غدودپھول جاتے ہیں، ایسا محسوس ہو جیسے آنکھ کا ڈھیلا پھول گیا ہے۔ آنکھ کے اردگرد درد ہو جو سر تک پہنچ جائے۔ 

### گلا :۔

حلق میں سر سراہٹ ہو، اس کے ساتھ تشنجی خشک کھانسی، بالخصوص رات کو، حلق میں جلن ہو، منہ میں سفید رنگ کی لیسدار کف ہو، مقررین کا پران نزلہ۔ 

### آلات تنفّس :۔

کھانسی تھوڑی تھوڑی، مگر یکایک آئے، گلا گھٹے، سانس کی نالیوں میں سرسراہٹ ہو، صبی 3 بجے کھانسی کے باعث جاگنا پرے، جیسے دم گُھٹ جائے، لیٹ جانے پر کھانسی برابر ہوتی رہے، پھپھڑوں میں تیز درد، کالی کھانسی، خشک تشنجی کھانسی جو لیٹ جانے پر دشدّت اختیار کرے۔ 

### تعلقات :۔

ہایو سیامس، کونیم، آرجنیٹم نائٹرک، کال بائی کروم۔ 

طاقت :۔ پہلی طاقت۔ 

**حوالہ:**

بورک میٹریا میڈیکا
**حق اسقاط حمل تحریکیں** (انگریزی: Abortion-rights movements) کی تحریکیں عالمی سطح پر مختلف خطوں اور مختلف ممالک میں دیکھی گئی ہیں۔ یہ تحریکوں کی اگر چیکہ تفصیلات میں فرق پایا گیا ہے، تاہم اس کا نچوڑ یہ ہے کہ عورتوں اور لڑکیوں کو اسقاط حمل کا اختیار حاصل ہونا چاہیے۔ قدیم دور سے جب عورتیں جنسی قربت زیادہ تر اپنے شوہروں سے ہی رکھا کرتی تھیں، تب بھی وہ اسقاط حمل کی ضرورت دو بچوں کے بیچ فاصلہ بنائے رکھنے کے لیے ضروری سمجھتی تھی۔ تاہم اس دور میں برسر عام اس طرح حمل کا گرانا ایک بچے کی جان لینے کے طور پر معیوب سمجھا جاتا تھا۔ اس کے خاص طور پر 1960ء کے بعد کے دور میں جہاں جنسی برابری اور اس کی وجہ سے کام کاج میں خواتین مردوں کے شانہ بہ شانہ رہیں، ایسے میں اتفاقی جنسی ملاپ اور ناچاقی استقرار حمل کے واقعات وجود میں آئے، جن کی وجہ سے حق اسقاط حمل تحریکیں اس بات پر زور پکڑنے لگیں جس طرح مرد کسی ناچاقی حمل کی ذمے داری سے آزاد ہو سکتا ہے، عورتیں بھی یہی آزادی کی دعوے دار ہو سکتی ہیں۔ اس کے بعد کے دہوں میں کئی ترقی یافتہ ممالک میں تعلیم گاہوں میں، خاص کر اسکول اور کالج میں لڑکیاں جنسی بے راہ روی کا شکار ہونے لگیں اور بیس سال سے کم عمر میں استقرار حمل کے واقعات دیکھنے میں آئے۔ نیز ترقی پزیر ممالک میں کم سنی کی شادیوں اور ان نو بیاہتاؤں کے حمل پر بھی سوال اٹھنے لگے اور اس طرح ان ممالک میں بھی حمل کے گرانے پر تحریکیں شروع ہوئیں۔ ان تحریکوں ہر ملک کا رویہ مختلف رہا ہے۔ زیادہ تر ترقی پزیر ممالک حق اسقاط حمل تحریکوں کے پر زور حامی نہیں تھے، جب کہ اس تحریک کو ترقی یافتہ اور مغربی ممالک میں کافی پزیرائی حاصل ہوئی، حالاں کہ ایمنسٹی انٹرنیشنل نے پولینڈ جیسے کچھ مغربی ممالک کی مثالیں پیش کی ہیں، جہاں پر 2019ء میں خواتین کو اسقاط حمل پر عائد پابندیوں اور مہاجرین مخالف پالیسیوں کے خلاف اور خواتین کے حقوق اور ماحول دوستی کے حق میں جدوجہد کے باعث حملوں کا سامنا رہا اور معاملے میں حکومت کا رویہ بھی منفی ہی رہا۔

حکومتوں کے بدلنے سے تحریکوں کی پزیرائی اور عدم پزیرائی
------------------------------------------------------

مخلتف ملک کی حکومتوں کا حق اسقاط اور اس سے جڑی تحریکوں کے لیے رویہ یکساں نہیں رہا بلکہ بدلتا رہا ہے۔ ریاستہائے متحدہ میں اسقاط حمل تحریک کی مخالفت کے لیے مارچ فار لائف ہر سال انسانی زندگی کے تحفظ کے لیے اپنی مارچ کرتی رہی تھی۔ کئی انتظامیے ان کے بر عکس حق اسقاط حمل تحریکوں کے لیے نرم گوشہ تھے۔ تاہم یہ صورت حال ڈونالڈ ٹرمپ انتظامیہ میں بدل گئی۔ 2017ء میں نائب صدر مائیک پینس نے، جو ایک طویل عرصے سے اسقاطِ حمل کے مخالف رہے ہیں اس مارچ میں شریک ہو کر کہا کہا کہ ’’زندگی کی جیت‘‘ ہو رہی ہے۔ان کا کہنا تھا کہ کیوں کہ آپ سب اور ملک بھر میں ہزاروں دوسرے مارچ کر رہے ہیں ، اس لیے امریکا میں زندگی ایک بار پھر جیت رہی ہے۔مارک پنس کا ریالی سے خطاب کسی بھی ریالی میں کسی عہدے پر موجود نائب صدر کی جانب سے پہلا خطاب تھا جس سے مظاہرین کاحوصلہ بڑھا جو کئی دہوں سے مارچ کر رہے تھے۔ مارچ فار لائف کو ملک بھر کے اسکولوں کے بچوں نے ہمیشہ اپنی جانب متوجہ کیا ہے۔ انتظامیہ کا یہ رویہ جہاں کسی مقصد کے لیے کوشاں فعالیت پسندوں کے لیے حوصلہ افزا تھا، وہیں یہ رویے میں تبدیلی حق اسقاط حمل تحریکوں کے لیے منفی رویہ بھی تھا، جنہیں کچھ دیگر ملک کے انتظامیوں کی حمایت حاصل تھی۔

مزید دیکھیے
-----------

* اسقاط حمل
* جنسی انقلاب

حوالہ جات
---------

1. ↑  انسانی حقوق کی محافظ خواتین کو بھی ’حملوں کا سامنا‘
2. ↑  اسقاط حمل کے مخالفین کی تحریک میں نائب صدر کی شرکت
**بروکس** کا شہر کینیڈا کے صوبے البرٹا کے جنوب مشرقی سرے پر واقع ہے۔ یہ شہر کیلگری سے 186 جبکہ میڈیسن ہیٹ سے 110 کلومیٹر دور ہے۔ یہ شہر ٹرانس کینیڈا ہائی سے اور کینیڈین پیسیفک ریلوے پر موجود ہے۔

تاریخ
-----

ابتدا میں یہ جگہ بلیک فٹ اور کرو قبائل کی جانب سے جنگلی بھینسوں کے شکار کے لیے استعمال ہوتی تھی۔ 1877 میں ہونے والے معاہدے کے تحت مویشی پالنے والے افراد یہاں منتقل ہونے لگے اور یہاں فارمنگ شروع ہونے لگی۔ 1904 سے قبل اس علاقے کا کوئی نام نہیں تھا۔ کینیڈا کے ڈاک کے محکمے کی طرف سے منعقدہ مقابلے میں کیلگری سے تعلق رکھنے والے کینیڈین پیسیفک ریلوے کے ڈویژنل انجینئر نوئل ایڈگل بروکس کے نام پر اس جگہ کا نام رکھا گیا۔ 

14 جولائی 1910 کو بروکس کا گاؤں بسایا گیا جسے سال بھر بعد قصبے کا درجہ مل گیا۔ بیسویں صدی کے اواخر میں بروکس میں تیل اور گیس کی وجہ سے کافی ترقی ہوئی۔ 1980 کی دہائی کے اوائل میں یہاں کی آبادی 5000 سے بڑھ کر 8000 ہو گئی۔ 1996 میں آبادی بڑھ کر 10000ہو گئی۔ 2006 میں بروکس کو شہر کا درجہ مل گیا۔ اس وقت یہاں کی آبادی 13000تھی۔

آبادی
-----

2007 میں بروکس کے شہر کی آبادی 13581 افراد تھی۔ 

بروکس میں مستقل طور پر 12698 افراد آباد ہیں اور یہ عمارات کی تعداد 5051 ہے۔ یہاں کا کل رقبہ 17.70 مربع کلومیٹر ہے۔ آبادی کی گنجانیت 706 افراد فی مربع کلومیٹر ہے۔ 

بروکس شہر بہت ساری ثقافتوں کا مرکز ہے۔ یہاں کل 76 مختلف زبانیں بولی جاتی ہیں اور بہت سارے افراد مہاجرین یا عارضی غیر ملکی افراد ہیں۔
ایک جرمن خاتون اپنے شوہر اور تین ایک ساتھ پیدا ہونے والے بچوں کے ساتھ .
ایک عام تاثر ہے کہ جرمنی ایک ایسا ملک ہے جو اپنی آزادی اوراپنے قوانین کی بہت قدر کرتا ہے۔ان قوانین کا اطلاق مردوں اور خواتین پر یکساں ہوتا ہے۔ پیشہ ورانہ، ازدواجی، شراکت داری اور خاندانی امور میں مردوں اور خواتین کے لیے مساوی حقوق کی اہمیت پر زور دیا گیا ہے۔ اس لیے **جرمنی میں خواتین** (انگریزی: Women in Germany) بہت ہی فعال اور با اختیار سمجھی جاتی ہیں۔ آئین جرمنی کا پورا تیسرا حصہ ان کے لیے وقف کیا ہے۔ریاست خیال رکھتی ہے کہ ہر کوئی روز مرہ زندگی میں اس کی یکساں طور پر پاسداری کرتا ہے۔بالکل مردوں ہی کی طرح، تمام خواتین اسکول جانے، پیشوں کو سیکھنے اور کام پر جانے کی حق دار ہیں۔ یہی وجہ ہے کہ جرمنی میں خواتین سیاست دان، کاروباری، ڈاکٹر، اساتذہ ، پولیس افسران، جج،اور وکلا خواتین ہیں، بالکل اسی طرح اس ملک میں خواتین نرسیں، نرسری اسکول کے اساتذہ ، بس ڈرائیور اور سیلز پرسن خواتین ہیں۔ اس سے کوئی فرق نہیں پڑتا آیا کہ ایک خاتون اکیلی ہے، کسی ساتھی کے ساتھ رہتی ہے یا شادی شدہ ہے۔ اگر اس کا کوئی قانونی یا غیر قانونی بچہ ہے تو اس سے بھی بالکل کوئی فرق نہیں پڑتا :وہ مرد کی طرح ہی اتنے ہی احترام کی حق دار ہے۔

پیشہ ورانہ میدانوں میں خواتین کے لیے امتیازی رویہ
-------------------------------------------------

جرمنی میں ایک شکایت کھیل کے میدان سے یہ ہے کہ مردوں کے مقابلے میں خواتین کے کھیل کو میڈیا میں کم جگہ دی جاتی ہے ۔ میڈیا میں خواتین کھلاڑیوں کو جس طریقے سے دکھایا جاتا ہے وہ ایک انتہائی منفی رویہ ہے۔ خواتین کے کھیل کو دکھایا جانا زیادہ ضروری ہے نہ کہ خاتون کو دکھانا۔ خواتین کھلاڑہوں کو ایک ماڈل بنا کر پیش کیا جاتا ہے حالاں کہ ان کے کھیل کو سراہنا نہایت ضروری ہوتا ہے۔ اور اس کی بنیادی وجہ یہ کہ میڈیا میں مردوں کی اجارہ داری کے باعث خواتین کے کھیلوں کو مرودوں کے مقابلے میں کم اہمیت دی جاتی ہے۔ زندگی کے دیگر معاملات کی طرح کھیل کے میدان میں بھی خواتین کو حقوق کی جنگ لڑنی پڑ رہی ہے۔ کانفرنس کے شرکاء کا کہنا تھا کہ نیوز رومز میں خواتین کی تعداد مردوں کے مقابلے میں کم ہوتی ہے اور بنیادی طور پر یہ کہا جاتا ہے کہ خواتین مردوں کے مقابلے میں اتنا کام نہیں کر سکتیں جتنا مرد کر سکتے ہیں۔ مرد کھلاڑیوں کے لیے تو کھیل کے میدان موجود ہیں لیکن خواتین کے لیے کھیلوں کے میدان اس طرح سے فراہم نہیں کیے جاتے۔ کھیلوں میں مرد تو فٹبال اور رگبی کھیل سکتے ہیں لیکن یہی کھیل خواتین کے لیے مناسب نہیں سمجھے جاتے۔ بالکل اسی طرح مذہبی رجحانات بھی خواتین کو کھیلوں سے دور رکھنے میں اپنا کردار ادا کرتے ہیں ۔

مزید دیکھیے
-----------

* خواتین کو بااختیار بنانا
* یورپ میں خواتین
* مسیحیت میں خواتین

حوالہ جات
---------

1. ↑  جرمنی میں رہنے کا مطلب ہے :مرد اور خواتین برابر ہیں۔
2. ↑  "جرمنی میں خواتین کھلاڑیوں اور صحافیوں کے لیے بین الاقوامی کانفرنس جاری". 31 جنوری 2019 میں اصل سے آرکائیو شدہ. اخذ شدہ بتاریخ 04 مارچ 2020.  الوسيط `|url-status=` تم تجاهله (معاونت)
کسی ہوائی جہاز میں ایندھن کے خاتمے تک سفر کرنے کی گنجایش۔

ماخوذ
-----

اکثر طیاروں کا، زیادہ سے زیادہ پرواز کا وقت تغیر پزیر ہے، جو ان ذرائی سے دستیاب ہوتی ہے، دن کے اوقات، طیارے کے ڈیزائن (کارکردگی)، موسمی حالات، طیارے کی ممکنہ توانائی اور پائلٹ کی برداشت۔ Therefore the range equation can only exactly calculated and will be derived for propeller and jet aircraft. If the total weight of the aircraft at a particular time {\displaystyle t} is

{\displaystyle W} = {\displaystyle W\_{e}+W\_{f}}،

یہاں {\displaystyle W\_{e}} ایندھن کا وزن صفر ہے اور {\displaystyle W\_{f}} ایندھن کا وزن ہے، فی اکائی وقت ایندھن کی کھپت کی شرح {\displaystyle F} برابر ہے

{\displaystyle -{\frac {dW\_{f}}{dt}}={\frac {dW}{dt}}}.

طیارے کے وزن کی تبدیلی مع فاصلہ {\displaystyle R}

{\displaystyle {\frac {dW}{dR}}={\frac {\frac {dW}{dt}}{\frac {dR}{dt}}}=-{\frac {F}{V}}}، ہے

یہاں {\displaystyle V} رفتار ہے، لہذا

{\displaystyle {\frac {dR}{dt}}=-{\frac {V}{F}}{\frac {dW}{dt}}}

اس مندرجہ ذیل حد اطلاق کو ذیل میں بیان کیا گيا ہے، مع {\displaystyle t\_{1}} اور {\displaystyle t\_{2}} شروع اور ختم اوقات بالترتیب اور {\displaystyle W\_{1}} اور {\displaystyle W\_{2}} طیارہ کا پہلا اور آخری وزن ہے۔

{\displaystyle R=\int \_{t\_{1}}^{t\_{2}}{\frac {dR}{dt}}dt=\int \_{W\_{1}}^{W\_{2}}-{\frac {V}{F}}dW=\int \_{W\_{2}}^{W\_{1}}{\frac {V}{F}}dW}۔

اصطلاح {\displaystyle {\frac {V}{F}}} مخصوص حد کہا جاتا ہے (= ایندھن کے وزن کی حد فی اکائی)۔ اس کے طیارے کی مخصوص حد جانی جا سکتی ہے۔

### دھکیلو پنکھا طیارہ

With propeller driven propulsion, the level flight speed at a number of airplane weights from the equilibrium condition {\displaystyle P\_{a}=P\_{r}} has to be noted. To each flight velocity, there corresponds a particular value of propulsive efficiency {\displaystyle \eta \_{j}} اور ایندھن کی مخصوص کھپت {\displaystyle c\_{p}}۔ متواتر انجن کی طاقتوں کو دیکھا جا سکتا ہے:

{\displaystyle P\_{br}={\frac {P\_{a}}{\eta \_{j}}}}

اسی ایندھن کے وزن کے بہاؤ کی شرح سے اب حساب کیا جا سکتا ہے:

{\displaystyle F=c\_{p}P\_{br}}

زور دیے جانے کی طاقت، کھینچنے کی رفتار سے ضرب دی جاتی ہے، جو بائیں طرف سے کھینچنے کے تناسب سے حاصل کی جاتی ہے:

{\displaystyle P\_{a}=V{\frac {C\_{D}}{C\_{L}}}W}

غیر منقسم، کھینچنے کا تناسب کرنے کے لیے مسلسل بائیں جانب پرواز کو سنبھالنے، اس سے بن جاتا ہے

{\displaystyle R={\frac {\eta \_{j}}{c\_{p}}}{\frac {C\_{L}}{C\_{D}}}\int \_{W\_{2}}^{W\_{1}}{\frac {dW}{W}}}

مزید دیکھیے
-----------

* پرواز کی لمبائی

حوالہ جات
---------

* G. J. J. Ruijgrok. *Elements of Airplane Performance*. Delft University Press. [*صفحہ درکار*] ISBN 978-90-6562-204-4.
* Prof. Z. S. Spakovszky. *Thermodynamics and Propulsion, Chapter 13.3 Aircraft Range: the Breguet Range Equation* MIT turbines, 2002
* Martinez, Isidoro. *Aircraft propulsion. Range and endurance: Breguet's equationآرکائیو شدہ (Date missing) بذریعہ webserver.dmt.upm.es (Error: unknown archive URL)* page 25.
**حد شرعی** ایسی سزا ہے جو کتاب اللہ اور سنت رسول اللہ سے ثابت اور ساتھ ہی متعین ہے، اس سزا کو جاری کرنے کا اختیار تو حاکم یا حکومت کو ہے مگر اس میں قانون سازی کا حق کسی کو حاصل نہیں ہے، اس طرح کی سزا کو شریعت میں حد کہتے ہیں جیسے زنا کی پاداش میں سنگساری (رجم)، شراب پینے کے عوض درے سے مارنا یا چور کا ہاتھ کاٹ دینا۔ اسلام میں ان جرائم کا ارتکاب انسانی نہیں احکام خداوندی کی حدود سے تجاوز کرنا ہے اس لیے مجرم کو سزا بھی خدا کی مقرر کردہ ہی دی جاتی ہے۔

حد اور تعزیر میں فرق
--------------------

حد اور تعزیر میں بنیادی فرق یہ ہے کہ حد تو شریعت میں "عقوبت "ہے جو اللہ کا حق قرار دی گئی ہے اسی لیے اس کو حق اللہ کہا جاتا ہے جس کی وجہ سے اس میں کوئی بندہ تصرف نہیں کر سکتا اور تعزیر کو حق اللہ کہا جاتا ہے اس وجہ سے کہ بندہ اس میں تصرف کر سکتا ہے یعنی اگر وہ کوئی مصلحت دیکھے تو قابل تعزیر مجرم کو معاف بھی کر سکتا ہے اور موقع ومحل اور جرم کی نوعیت کے اعتبار سے سزا میں کمی زیادتی اور تغیر وتبدل بھی کر سکتا ہے، حاصل یہ کہ حد تو اللہ کی طرف سے متعین ہے جس میں کوئی تصرف ممکن نہیں اور تعزیر قاضی یا حکومت کے سپرد ہے اسی عدم تقدیر و تحقیق کی بنا پر تعزیر کو حد نہیں کہا جاتا۔ چونکہ "قصاص "بھی بندہ کا حق ہے کہ وہ اپنے اختیار سے مجرم کو معاف کر سکتا ہے اس لیے اس کو بھی "حد "نہیں کہا جاتا۔

حوالہ جات
---------

1. 1 2  مظاہر حق، مولف نواب قطب الدین خاں دہلوی
**املغم** (amalgam) یا مغلوبہ سے مراد پارے اور کسی اور دھات کا آمیزہ ہوتا ہے۔ پارہ کمرے کے درجہ حرارت پر مائع حالت میں ہوتا ہے اور کئی دھاتوں کو اپنے اندر حل کرنے کی صلاحیت رکھتا ہے۔ پارے اور دھات کا یہ محلول عام طور پر سخت ٹھوس ہوتا ہے مگر تھیلیئم اور پارے کو ملانے سے جو املغم بنتا ہے وہ نہ صرف مائع ہوتا ہے بلکہ پارے سے بھی کم درجہ حرارت(منفی 58 °C) پر جمتا ہے اور زیادہ سردی ناپنے والے تھرمامیٹر میں استعمال ہوتا ہے۔   

صرف لوہا، پلاٹینم، ٹنگسٹن، گیلیئم اور ٹینٹیلم پارے سے مل کر با آسانی املغم نہیں بنا سکتے۔ 

Arqueriteجو چاندی اور پارے کا قدرتی املغم ہوتا ہے۔ 
چاندی کے ساتھ پارے کا املغم انسانی دانتوں میں موجود سوراخوں (cavities) کی بھرائی میں استعمال ہوتا ہے کیونکہ تازہ حالت میں یہ نرم ہوتا ہے لیکن کچھ منٹوں کے بعد سخت ہو جاتا ہے۔ سونے کی کان سے سونا نکالنے کے لیے پارے کا استعمال کیا جاتا ہے کیونکہ سونا بھی پارے سے ملکر املغم بناتا ہے۔ پارے اور سونے کا املغم سونے کی ملمع کاری (gold plating) میں بھی استعمال ہوتا ہے۔ 

انسانی دانت میں بھرا ہوا املغم۔
کسی املغم کو بہت گرم کرنے پر پارہ بخارات بن کر الگ ہو جاتا ہے اور دھات باقی رہ جاتی ہے۔ پارے کے بخارات سخت زہریلے ہوتے ہیں۔ سونے اور پارے کے املغم سے سونا الگ کرنے کے لیے اس میں شورے کا تیزاب (نائٹرک ایسڈ) ملایا جاتا ہے جو پارے کو تو حل کر لیتا ہے مگر سونے کو حل نہیں کر سکتا۔

دوہرے املغم
-----------

سیسہ اور پارے کا املغم ٹھوس ہوتا ہے۔ اسی طرح بسمتھ اور پارے کا املغم بھی ٹھوس ہوتا ہے۔ مگر جب ان دونوں ٹھوس املغم کو ملایا جاتا ہے تو دونوں ملکر پارے کی مانند مائع شکل اختیار کر لیتے ہیں۔ اس دھاتی آمیزے کو Mackenzie’s alloy کہتے ہیں۔

مزید دیکھیے
-----------

* پارکیز کا طریقہ
* مونڈ کا طریقہ
* دھاتوں کا حصول
* دھاتوں کی قیمتیں
* سہاگہ
* دھاتی آمیزوں کا پگھلنا

حوالہ جات
---------

1. ↑  PRACTICAL GUIDE FOR METALLIC ALLOYS

بیرونی روابط
------------

مائع گیلیئم اور پارے کا الگ الگ رہنا: یو ٹیوب کی ویڈیو
**خیاطی کے پیشے میں بھارتی خواتین** (انگریزی: Indian women in the tailoring profession) جدید طور پر نہیں بلکہ صدیوں سے جڑی ہوئی ہیں۔ بھارت کے ہر شہر اور گاؤں کئی حواتین ہیں جو درزی کا کام کر کے خود کے لیے ذریعۂ معاش تلاش کرتی آ رہی ہیں۔ عام طور سے یہ خواتین دیگر خواتین کے شلوار سوٹ، بلاؤز، وغیرہ سیتی آئی ہیں۔ اس کے علاوہ چوں کہ بھارت میں ساڑیوں کا چلن بہت عام ہے، اس لیے یہ خواتین ساڑیوں پر فال ٹاکنے اور اس کے پیکو کرنے کے بھی کام کرتی آئی ہیں۔ کچھ معاملوں یہ خواتین کم عمر کے لڑکے اور لڑکیوں کے لیے ملبوسات اور اسکولی یونیفارم بھی سیتی آئی ہیں۔ یہ سب کام عام طور سے ایک غیر منظم طور پر مقامی سطح پر انجام پاتے رہے ہیں۔ تاہم جدید طور میں بھارتی خواتین روایتی گھریلو خیاطی سے آگے بڑھ کر صنعتی اور وسیع پہنچ والی خیاطی کو بھی اختیار کر رہی ہیں، جو ان کے لیے زیادہ منفعت بخش ہے۔

اُدیوگ آدھار اسکیم
------------------

بھارت کی ریاست راجستھان اور دیگر حصوں میں خواتین خورد، چھوٹے اور مجھولے کاروباروں کی وزارت (Ministry of Micro, Small & Medium Enterprises (MSME)) کی اُدیوگ آدھار اسکیم سے استفادہ کرتے ہوئے بھارت کے ریٹیل مصنوعات کے سازندے جیسے کہ فیب انڈیا، بیبا، بگ بازار اور مور کے لیے تیار شدہ ملبوسات تیار کر رہی ہیں۔

منظم تربیت اور روز گار
----------------------

کچھ مقامات پر خواتین کو بھارت میں باضابطہ تربیت اور روز گار بھی مہیا کیا جا رہا ہے۔ ادے پور میں قائم *وشواس سنستھان* اقوام متحدہ کے ترقیاتی پروگرام کے دِشا منصوبے اور عوامی شعبے کی کمپنی آر آئی ٹی ای ایس لیمی ٹیڈ کی کارپوریٹ سماجی ذمے داری کی مدد کے ذریعے خواتین کو اسکولی بچوں کے یونیفارم، سیکیوریٹی گارڈوں کی وردیاں، بیگ اور دیگر سلنے کی مصنوعات سینے کی تربیت اور روز گار مہیا کرتا ہے۔
 اسی طرح سے کئی اور بھارتی ادارے خواتین سے تیار شدہ پردوں، میز پوش، احرام اور دیگر خیاطی کے سامان کی تیاری میں مدد کرتی ہیں اور خواتین کے لیے روز گار کے مواقع فراہم کرتے ہیں۔

مزید دیکھیے
-----------

* خیاطی
* پیشے
* خواتین کو بااختیار بنانا

حوالہ جات
---------

1. 1 2  
When tailoring becomes the stitch in time
**خٹک** (انگریزی: Khattak پشتو: خټک) پختون قبیلہ۔ خٹک قبائل پاکستان کے صوبہ خیبر پختونخوا میں دریائے سندھ کے مغربی کنارے سے لے کر مالاکنڈ کی سرحدوں تک آباد ہیں۔ اس تمام علاقے کو ضلع کرک میں شامل کیا جاتا ہے۔ خٹک قبائل کا تاریخی مرکز ٹری کرک اور اکوڑہ خٹک ہے جو صوبائی صدر مقام پشاور سے تقریباً 135 کلومیٹر جنوب اور 50 کلومیٹر مشرق میں واقع ہیں۔

خٹک لقمان کی اولاد میں سے ہیں، لقمان کا بھائی آفریدی قبائل کا جد امجد تصور کیا جاتا ہے۔ تاریخ سے عیاں ہے کہ خٹک قبائل نے با رہا ہجرت کی ہے اور اب یہ قبیلہ مختلف علاقوں جیسے بنوں کے شمالی حصے، کوہاٹ، کرک، نوشہرہ اور اٹک میں آباد ہیں۔  
پشتون یا پختون قبائل میں خٹک قبیلہ کو یہ امتیاز بھی حاصل ہے کہ اس قبیلہ میں شرح تعلیم بہت زیادہ ہے۔ تاریخ میں یہ بات بھی عیاں ہے کہ خٹک قبیلہ سے تعلق رکھنے والے افراد ذہین تھے اور کلیدی عہدوں پر فائز رہے۔

مشہور شخصیات
------------

خٹک قبیلے کی مشہور شخصیات درج ذیل ہ 

* خوشحال خان خٹک
* ڈاکٹر محمد نعمان سعید خٹک
* شاورنگ خان خٹک
* پرویز خان خٹک
* علی قلی خان خٹک
* جنرل عالم خان خٹک
* جنرل سعد خان خٹک
* ڈاکٹر عمران خٹک خٹک
* میاں خلیق الرحمان خٹک
* آسیہ خٹک

مزید دیکھیے
-----------

* ساغری خٹک

حوالہ جات
---------

حوالہ جات
بیر بہوٹی
---------

بیر بہوٹی 
سانچہ:بیر بہوٹی
بیر بہوٹی ایک موسمی چھوٹا سا کیڑا ہے جو برصغیر امریکا میں بھی پایا جاتا ہے مدت ہوئی دواؤں میں بھی استعمال ہوتا ہے۔گندھارا تہذیب میں اس سے رسم کو آزادی جو تھا۔کلاسیکل سنسکرت میں بوٹی بھی دلہن کو کہا جاتا ہے اس کی وجہ تسمیہ یہ ہے کہ مہارا جہ ا شوک کی بیوی کے لیے ریشم سے بنایا گیا شادی کا جوڑا جب اس سب سے پہلے اسی کیڑے سے رکھا گیا تھا ویسے تو مصر میں سرخ رنگ کا استعمال چلا آ رہا تھا لیکن دلہن کے لیے سرخ رنگ کے لباس کا استعمال سب سے پہلے موریا بادشاہ مہاراجہ اشوک نے کروایا

پراگیتہاسک فن میں استعمال ہونے والے پہلے رنگوں میں شیر سے بنا سرخ رنگ روغن تھا ۔ قدیم مصریوں اور میانوں نے تقریبات میں اپنے چہروں کو سرخ رنگ دیا تھا۔ فاتحوں کو منانے کے لیے رومن جرنیلوں نے اپنے جسموں کو سرخ رنگ کا رنگ دیا تھا۔ یہ چین کا ایک اہم رنگ بھی تھا ، جہاں ابتدائی مٹی کے برتنوں اور بعد میں محلات کے دروازوں اور دیواروں کو رنگنے کے لیے مستعمل تھا۔پنرجہرن میں ، شرافت اور دولت مندوں کے لیے سرخ رنگین لباس ملبوسات اور مرغی کے ساتھ رنگین تھے۔ 19 ویں صدی میں پہلے مصنوعی سرخ رنگوں کا تعارف لایا گیا ، جس نے روایتی رنگوں کی جگہ لے لی۔ سرخ بھی انقلاب کا رنگ بن گیا۔ سوویت روس نے 1917 میں بالشویک انقلاب کے بعد سرخ پرچم اپنایا ، اس کے بعد چین ، ویتنام اور دوسرے کمیونسٹ ممالک تھے۔چونکہ سرخ رنگ خون کا رنگ ہے ، لہذا یہ تاریخی طور پر قربانی ، خطرے اور جرات سے وابستہ ہے۔ یورپ اور ریاستہائے متحدہ میں جدید سروے سرخ رنگ بھی دکھاتے ہیں جو عام طور پر گرمی ، سرگرمی ، جذبہ ، جنسی ، غصے ، محبت اور خوشی سے وابستہ ہیں۔ چین ، ہندوستان اور بہت سے دوسرے ایشیائی ممالک میں خوشی اور خوش قسمتی کی علامت ہونے کا رنگ ہے
**احمد آباد وڈودرا ایکسپریس وے** یا **مہاتما گاندھی ایکسپریس وے** یا **قومی ایکسپریس وے 1** ایکسپریس وے، گجرات ریاست کے ، احمدآباد اور وڈودرا شہروں کو جوڑتا ہے۔ 93.1 کلومیٹر (57.8 میل) طویل ایکسپریس وے نے دونوں شہروں کے مابین سفر کے وقت کو ڈھائی گھنٹے سے گھٹاکر ایک گھنٹہ کر دیا ہے۔ اس کا اعلان 1986ء میں نیشنل ایکسپریس وے 1 کے طور پر کیا گیا تھا۔ 

ایکسپریس وے کے ہر طرف 2 لین اور ایک سروس لین ہے۔ ایکسپریس وے 2003ء میں کھولا گیا تھا۔  نادیڈ اور آنند میں دو خارجی راستے ہیں۔ 2009ء میں ، ہندوستان کی قومی شاہراہ اتھارٹی نے ایکسپریس وے کو چھ لین میں اپ گریڈ کرنے کے منصوبوں کا اعلان کیا۔ ایکسپریس وے پر ہر قسم کے دو پہیوں پر پابندی ہے۔ ایکسپریس وے میں دو پہیوں والی گاڑی اور مویشیوں کے داخلے کو روکنے کے لیے خاردار تار موجود ہے اور متعدد انڈر پاس اور اوور برج سے اس کو عبور کرنے کی اجازت ہے۔

تاریخ
-----

ایکسپریس وے ₹ 475 کروڑ کی لاگت سے تیار کی گئی اور اس کا افتتاح اس وقت کے وزیر اعظم ہند اٹل بہاری واجپائی نے کیا تھا۔ 2009ء میں گجرات کی حکومت نے ہندوستانی حکومت سے ممبئی تک ایکسپریس وے میں اضافہ کرنے کو کہا ۔ 2011ء میں ، IRB انفرا نے سروس لین کے ساتھ ایکسپریس وے کو چار لین سے چھ لین میں اپ گریڈ کرنے اور ٹولس اکٹھا کرنے کی بولی حاصل کی۔ 2013ء میں ، اعلان کیا گیا تھا کہ آئی آر بی انفرا ، جو اس معاہدے کے ایک حصے کے طور پر احمد آباد اور وڈوڈرا کو ملانے والی قومی شاہراہ کے رقبے کو بھی اپ گریڈ کررہی ہے ، تکمیل تک مکمل نہیں ہوگی۔ نہیں کریں گے ایکسپریس وے کو 3300 کروڑ روپے کی لاگت سے چھ لین میں اپ گریڈ کرنے کا عمل جاری ہے۔

سیکیورٹی
--------

2004ء میں ، یہ اطلاع ملی تھی کہ ایکسپریس وے کے کچھ حصوں پر سڑک کی سطحوں کا معیار استعمال کیے گئے گھٹیا میٹیریل کی وجہ سے ناقص تھا۔ 2005ء میں ، یہ اطلاع ملی تھی کہ ایکسپریس وے پر ایک بڑا حادثہ پیش آیا ، جس میں دھند کی وجہ سے نو گاڑیاں آپے میں ٹکرا گئیں تھیں۔ احمد آباد۔نیدیاد سیکشن کو سب سے خطرناک سمجھا جاتا ہے۔ ایکسپریس وے کے کھلنے کے بعد مہلک حادثات کی اطلاعات ہیں۔ ممبئی پونے ایکسپریس وے کے مقابلے میں ، ایکسپریس وے کو کسی حادثے کا شکار قرار نہیں دیا گیا ہے۔

حوالہ جات
---------

1. ↑  Notification dated March 13, 1986
2. ↑  Ahmedabad Vadodara Expressway to be ready by March-Source-Business Standard
**ابراہیم خان دؤم** (وفات: 1713ء) صوبیدار بنگال صوبہ تھا۔ وہ نواب علی مردان خان کا فرزند تھا۔ مغل شہنشاہ اورنگزیب عالمگیر کے عہد کا بنگال صوبہ کا آخری صوبیدار تھا۔

سوانح
-----

ابراہیم خان نواب علی مردان خان کا بڑا بیٹا تھا۔ بنگال صوبہ کی تقرری سے قبل اُسے لاہور، کشمیر اور بہار کی نظامت سپرد کی گئی تھی۔ ابراہیم خان کا ایک بیٹا زبردست خان نام کا تھا۔

عہدِ نظامت
----------

اولاً 1654ء میں ابراہیم خان مغل شہنشاہ شاہ جہاں کے دربار میں دیوان کے عہدے پر فائز ہوا تھا۔ دیوان کا عہدہ تا دمِ مرگ قائم رہا۔ 1689ء میں مغل شہنشاہ اورنگزیب عالمگیر نے ابراہیم خان کو لاہور، کشمیر اور بہار کا صوبیدار مقرر کیا۔ اُس کے عہدِ نظامت میں انگریز تاجروں نے بنگال صوبہ میں متعدد شاہی فرامین حاصل کیے تاکہ تجارتی راستے ہموار ہوسکیں۔ 1695ء/1696ء میں اُس نے چندراکونا زمیندار اور شوبھا سنگھ کی بغاوتوں کو کچل ڈالا۔ 1697ء میں اورنگزیب عالمگیر نے بنگال صوبہ کی عملداری سے معزول کرتے ہوئے اپنے پوتے عظیم الشان کو صوبیدار مقرر کر دیا۔

آخری ایام
---------

1707ء میں مغل شہنشاہ اورنگزیب عالمگیر کی وفات کے بعد مغلیہ سلطنت انتشار و زوال کا شکار ہوئی اور بالآخر 1713ء میں فرخ سیر مغل شہنشاہ بن گیا۔ ابراہیم خان بدستور دیوان کے عہدے پر فائز تھا لیکن فرخ سیر کے حکم سے ابراہیم خان کو قتل کر دیا گیا۔

مزید دیکھیے
-----------

* بنگال کے حکمرانوں کی فہرست
* تاریخ بنگال
* تاریخ بنگلہ دیش
* تاریخ ہندوستان

حوالہ جات
---------

1. ↑  Jamal, Ahmed A. *Banglapedia: National Encyclopedia of Bangladesh* (Second ed.). Asiatic Society of Bangladesh.

|
|  |
| ماقبل خان جہاں بہادر |  **صوبیدار بنگال صوبہ** 1689ء – 1697ء | مابعد عظیم الشان |
**عبد الحفیظ چشتی نظامی عرف حفیظ ماہی**

ولادت
-----

مولانا عبد الحفیظ چشتی نظامی سلیمانی 1246ھ 1830ء کو سرکی وادیٔ سون ضلع خوشاب میں قبیلہ اعوان کے حاجی نور احمد کے ہاں پیدا ہوئے۔

تعلیم و تربیت
-------------

قرآن مجید اور دین محمدی کی ابتدائی تعلیم اپنے والد حاجی نوراحمد یہ سے حاصل کی۔ مزید دینی مدارس میں تعلیم حاصل کرنے کا شرف حاصل کیا آخری تعلیم تونسہ شریف کے خلیفہ مکھڈ شریف والوں سے حاصل کرکے سندِ فراغت پائی۔ دوران میں ِ تعلیم ہی خواجہ خواجگاں خواجہ شاہِ سلیمان تونسوی سے چشتیہ نظامیہ سلیمانیہ میں بیعت کا شرف حاصل کیا۔ ااور پھر خواجہ شمس الد ین شمس العارِ فین سیالوی سیال شریف والوں سے خرقہ خلافت سے سرفرازہوکر راہِ حق کے متلاشیوں کی رہنمائی کا فریضہ سر انجام دینا شروع کیا۔

ماہی وجہ تسمیہ
--------------

خواجہ عبد الحفیظ کے مرشد پیار سے اپنے مرید کو حفیظ ماہی کے نام سے یاد فرماتے اور اسی نام سے مشہور بھی ہوئے۔ اجازت ملنے پر سرکی شریف میں ایک دینی مدرسہ کی بنیاد رکھی جس میں دور دور سے تشنگانِ شریعت ومعرفت کے متلاشی آکر اپنی پیاس بجھاتے اور پھر اپنے اپنے وطن کو لوٹ جاتے-

وفات
----

خواجہ حفیظ ماہی وصال 15رجب المرجب 1305ھ 28مارچ 1888ء کو اٹھاون سال کی ظاہری عمر میں ہوامزارِ اقدس آج بھی سرکی شریف وادیٔ سون ضلع خوشاب پنجاب پاکستان میں مرجع خلائق ہے

حوالہ جات
---------

1. ↑  اولیائے وادیٔ سون حصہ اول، محمدامیرسلطان
**آندھرا پردیش ریاستی ایڈز کنٹرول سوسائٹی** کا قیام 24 ستمبر 1998ء کو ہوا تھا۔ قومی ایڈز کنٹرول ادارہ کے تحت اس ادارے کو آندھرا پردیش میں پہلے ہی سے ایچ آئ وی کے شکار 5 لاکھ افراد اور ریاست کی بڑھتی ہوئی آبادی کو ایچ آئی وی کی معلومات اور علاج کے متعلق بتانا اس ادارہ کی ذمہ داری ہے۔ اب ایک ادارہ ہو کر بھی اس کی دو شاخیں بن چکی ہیں، ایک ریاست آندھرا پردیش کے لیے، دوسرے ریاست تلنگانہ کے لیے۔

منصوبہ جات
----------

نومبر 2011ء سے آندھرا پردیش ریاستی ایڈز کنٹرول سوسائٹی نے "ممتا" منصوبہ نافذ کیا۔ اس کے تحت حاملہ خواتین کو ایچ آئ وی کی جانچ کے لیے حوصلہ افزائی کی جاتی ہے اور مثبت پائی جانے والی خواتین کو علاج کے طریقے بتائے جاتے ہیں کیوں کہ ادویہ کی مدد سے ماں سے بچے کو پہنچنے والے ایچ آئ وی کے 90 فیصد معاملات کو روکا جا سکتا ہے۔ پیشہ ور خون کے عطیہ دہندگان کے خون سے ہو رہے مضر اثرات کو دیکھتے ہوئے 2010ء میں آندھرا پردیش ریاست ایڈز کنٹرول سوسائٹی نے "ركتا بندھو" منصوبہ نافذ کیا ہے۔ اس کے ذریعے صرف رضاکارانہ طور پر خون دینے والوں کا ہی خون لیا جا نے لگا ہے۔

سرگرمیاں اور ان کے نتائج
------------------------

آندھرا پردیش ریاستی ایڈز کنٹرول سوسائٹی کی سرگرمیوں کی وجہ سے ایچ آئ وی کے معاملات میں کافی کمی آئی ہے۔ جہاں 2004ء میں ریاست بھر میں ایچ آئ وی کے 1.64 فیصد معاملے درج ہوئے تھے، 2010ء تک یہ کم ہوکر 0.77 فیصد ہو گئے تھے۔ اس ادارے کے تحت عوامی بیداری کے لیے 1680 ہمہ پہلو مشاورتی و جانچ مزاکز، 45 خصوصی علاج کے مرکز اور 66 سماجی دیکھ بھال کے مراکز چلتے ہیں .

2011ء کے "ایڈز دن" کو "صفرایچ آئی وی معاملے "اور "صفر داغ اورامتیاز" کے طور پر مناتے ہوئے آندھرا پردیش ریاستی ایڈز کنٹرول سوسائٹی نے ایچ آئ وی کے اختتام اور اس سے جڑے امتیازات کے خاتمے کے لیے اپنے مضبوط ارادے کو ظاہر کیا ہے۔

حوالہ جات
---------

1. ↑  "http://www.apsacs.org". Andhra Pradesh State AIDS Control Society. 28 جون 2012 میں اصل سے آرکائیو شدہ. اخذ شدہ بتاریخ 29 جون 2012.  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت); روابط خارجية في `|title=` (معاونت)
2. 1 2 3  "APSACS initiatives for battling AIDS". IBN Live. 03 جنوری 2012 میں اصل سے آرکائیو شدہ. اخذ شدہ بتاریخ 29 جون 2012.  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)